Jeg får avslag med begrunnelse at dere ikke får hentet fellesgjelden på min bolig?
Siden rentene på våre lån beregnes etter belåningsgraden på boligen din, er vi avhengige av at vi får hyppige oppdateringer på boligverdi og fellesgjeld. Vi bruker en samarbeidspartner som estimerer verdien på boliger i Norge og de får også innrapportert info om fellesgjeld fra de fleste borettslagene månedlig. Da vi ikke har funnet info om fellesgjeld på din bolig, betyr det dessverre at vi heller ikke får beregnet belåningsgraden nøyaktig nok til at vi kan flytte lånet ditt til Bulder. Du kan kontakte forretningsfører eller styret i ditt borettslag for å undersøke mulighetene for at fellesgjelden innrapporteres.